Henare PeeniHon PEENI HENARE (Minister of Civil Defence): Ka noho tonu ahau ki roto i Te Reo Māori. E ōku rahi e te tuakana e Joby e ārahi nei i ngā rahi o Ngāti Hinerangi ki runga i tēnei Whare e mihi atu ana ahau ki a koutou hei tāpiri atu ki ngā mihi o tēnei Whare ki a koutou koutou i haere mai i tawhiti koutou i haere mai i tata. Pīkauria mai ko ngā aituā maha kei runga i ō koutou pokowhiwhi. Ko ētahi kua kōrerohia ko ētahi kīhai i kōrero; heoi anō kotahi tonu te whakaaro me te kōrero atu ki a rātou kua ngaro atu ki te pō haere mai haere. Ka whakahokia mai ngā rārangi kōrero ki a tātoue. Āe kua kaha kōrero mai ngā mema katoa o Te Whare nei i ngā tū āhuatanga o te pire. Ka mea nei ki roto i te pire ko tētahi āhuatanga ko te whakapāha. Āe e tika ana me pērā. Ka rikoata ki roto i te pire nei i te hītori o tēnei o ngā iwi motuhake o tā rātou ake wāhi. Heoi anō ko tāku ake e whakaaro ana i a au e whakarongo atu ana ki ngā kōrero o Te Whare i te rā nei ka whakaaro ake mō ngā kōrero i puta mai i te wā i noho a Ngāti Hinerangi i mua i te aroaro o Te Taraipiunara o Waitangi ko te rahi ake o ngā kōrero kei roto i tā rātou nohoanga me Te Taraipiunara kīhai au i kite ki roto i tēnei pire; ahakoa kua kapohia te nuinga o ngā kōrero ko ngā hītori e pā ana ki a Ngāti Hinerangi ko tāku atu i a au e pānui ana i ngā kōrero a Te Taraipiunara o Waitangi ko reira katoa wētahi atu kōrero e pā ana ki te takahanga o tēnei pire me te takahanga o Ngāti Hinerangi ki roto i Te Whare i te rā nei. Heoi anō ka waihona atu taua kōrero ki runga i te papa o Te Whare i te rā nei—he aha ai? Nā te mea kua kōrero mai ngā mema o Te Whare mō te kaupapa hou o tēnei kāwanatanga i whakarewaina i te wiki kua pahure ake nei e pā ana ki ngā hītori me ngā whakapapa me ngā whakapapa o te motu whānui. Heoi anō ko tāku atu anei tētahi rikoata ki roto i te pire nei ko tētahi atu anō ka kitea ki roto i te Hansard ko tētahi atu anō ka kitea atu ki roto i ngā rikoata a Te Taraipiunara; ko reira ka kapohia ake ai wētahi o ngā kōrero o rātou kua ngaro atu ki te pō hei mea tāwharau i te hunga o nāianei. Ka waihona atu tēnā kōrero ki runga i te papa. E waru ngā kerēme i kawea e Ngāti Hinerangi ki mua i te aroaro o Te Taraipiunara o Waitangi. Ko reira te tūāpapa mō te noho ngātahi a te pāpā o Nicola Willis ki te āta whiriwhiri i te huarahi kei mua i a Ngāti Hinerangi ka kitea ki roto i te roanga ake o ngā kōrero o te pire i te rā nei. Nō reira ngā mihi nui ki tana pāpā i kawea mai i a Ngāti Hinerangi ki runga i tēnei haerenga e pā ana ki te pire e kōrerohia nei e tātou i te rā nei.E ai ki te pire e waru ngā hapū o Ngāti Hinerangi kua tāpae kua whakakotahi nei mō tēnei kaupapa. He mea pai tēnā kia kite atu i ngā hapū maha kei roto kia kaua tētahi i mahue atu ki waho; he mea tika tēnā tā te mea ka mutu te whakakōhatungia o ngā hapū ki roto i te pire nei he mea uaua te uru mai tētahi atu. He mea uaua ki te whakapanoni i ētahi o ngā ingoa me ngā hapū kua rikoata nei ki roto i te pire. Nō reira ka waihona atu tēnā kōrero heoi anō hei mihi atu ki ngā hapū maha o Ngāti Hinerangi kua tau mai i te rā nei.Ko te āhuatanga o tēnei pire ehara i te mea ohorere ki tēnei Whare. Ko ngā wāhanga e pā ana ki te whakapāha ko ngā wāhanga e pā ana e mea nei te kōrero Pākehā he cultural redress ko tētahi atu wāhanga e pā ana ki te rahi o te pūtea. Heoi anō ka whakaaro ake mō ngā whenua ka kōrerohia nei e te pire he maha. Ko te nuinga o aua wāhi rā ehara i te mea wāhi noa iho nei; he mea wāhi motuhake ki a Ngāti Hinerangi he wāhi e kōrero ana i te hītori o Ngāti Hinerangi he mea wāhi tapu ki ngā mātua tūpuna o Ngāti Hinerangi. Ka whakaaro ake ki ngā mea kīhai i uru atu. Heoi anō kei a Ngāti Hinerangi tēnā kōrero. He aha te take i kōrero ai au i tēnei tū āhuatanga? Anā kua kī wētahi o ngā mema o Te Whare nei anei te otinga o te kaupapa. Mehemea ka whakatutukingia te wāhanga o tēnei pire ka kī atu kua tutuki kua tutuki mārika. Heoi anō ko tāku e kī atu nei ki a Ngāti Hinerangi e hoa ehara tēnei i te otinga he tīmatanga kē he tīmatanga kē. Ka taea tonu a Ngāti Hinerangi ki te werowero mai i Te Karauna ka taea tonu a Ngāti Hinerangi ki te kawe ake i ō rātou ake kaupapa ka tae atu ki te wāhi i wawatatia ai e ō tātou mātua e ō tātou tūpuna arā ko te tino rangatiratanga arā ko te mana motuhake; ko ngā mea katoa kua kitea atu e tātou ki roto i Te Tiriti o Waitangi. Nō reira me kaua tātou e kī atu ko te otinga tēnei kāhore ko te tīmatanga kē. Koinā te wero nui kei mua i a Ngāti Hinerangi kia kawea tonu rātou ō rātou ake kaupapa kia werowero tonu i ngā mahi whakahaere a Te Karauna me ngā kaunihera ā-rohe. Kaua e pōhēhē ko Te Karauna anake engari ko ngā kaunihera ā-rohe anō hoki. Ko reira katoa wētahi kōrero ki roto i te pire nei e pā ana ki te mahi ngātahi arā ko te co-governance e kōrerohia nei e te pire. Nō reira koinā tāku e mea atu ana ehara tēnei i te otinga ake kāhore ko te tīmatanga kē. I a au e whakaaro ake ana ka kitea atu he aha nei nā te huarahi iāianei. Āe ko tēnei te pānuitanga tuatahi āe ka whakatutukihia ngā wāhanga katoa o te pire heoi anō i kite atu ahau i tētahi ingoa o te mea o te rōpū hei kawe ake i ngā moemoeā a Ngāti Hinerangi ki roto i ngā tau kei mua i a tātou arā ko Te Puāwaitanga o Ngāti Hinerangi. Ka pai taua ingoa. Ko Te Puāwaitanga o Ngāti Hinerangi. Ko reira katoa ko ngā moemoeā a te tamaiti e ngongoro mai nā. Ko reira katoa ngā wawata o Ngāti Hinerangi e kawea nei ki roto i ngā tau maha kei mua i a tātou. Koinā tāku e tautoko atu ana i te āhuatanga o tērā kupu a te puāwaitanga. Nō reira ka mihi atu ahau ki te whakaaro nui o Ngāti Hinerangi kia ea ai ngā mea mamae ki roto i ngā hītori kia ea ai. Kaua e wareware engari kua ea mō tēnei wā. Engari kia tirohia atu rā tātou ki te puāwaitanga o Ngāti Hinerangi kei mua i a tātou.Mō ngā meneti whakamutunga ki a au nei i kōrero mai—[Bell rung] kei te pōhēhē ko Ngā Manu Kōrero tēnei e hoa tangi mai te pere—i whakaaro ake ahau mō te āhuatanga o ngā kōrero a tōku matua nei a te Hōnore a Shane Jones e takitaki nei ngā whakapapa hei tuituia a Ngāti Hinerangi ki ngā mema e noho mai nei. Kua kōrero mai a Nicola Willis mō tana pānga ki a Ngāti Hinerangi a Dan Bidois mā me ētahi atu. Heoi anō ko tāku e noho nei ka whakaaro ake ka pēhea nei au e whai pānga ki a Ngāti Hinerangi kua tae mai i te rā nei? Kua kite atu i tētahi o ngā tūpuna kua whakamanahia ki roto i te pire nei ko Koperu. Āe mārika he tupuna rongonui tēnā mō Ngāti Hinerangi he tupuna rongonui anō hoki kei roto i a au o Te Tai Tokerau; heoi anō tāku e whaiwhai haere i ngā hononga i ngā whakapapa. Ko Koperu te tāne tuatahi o tōku tupuna a Hineāmaru; nō reira pea ka whai karahipi ahau ki roto i ngā mahi a Ngāti Hinerangi ā ngā tau e tū nei. Heoi anō koinā te pai o tēnei nohoanga o tātou kia whai pānga o ngā take nui o te wā nā ko te take nui o te wā nei ko te tatūnga o tēnei pire ki roto i te Whare e pā ana ki a Ngāti Hinerangi. Ka mutu ki roto i ngā hekona whakamutunga ka kī atu ahau ki a Ngāti Hinerangi te kōrero a tōku tupuna: kua tawhiti kē tā koutou haerenga mai ki te kore haere tonu; he nui rawa ā koutou mahi ki te kore e mahi nui tonu. Nō reira hoki atu rā koutou ki te wā kāinga ki runga i ngā manaakitanga o te wāhi ngaro. Tēnā koutou tēnā koutou kia ora tātou katoa.[I shall be staying in Māori.Distinguished guests ladies and gentlemen and to you Joby who lead this important assembly from Ngāti Hinerangi in to this House I bid you a hearty welcome; in concert with others of this House who have extended warm greetings you who have come from afar or from nearby welcome one and all.Bring with you those many beloved whose spirits are at your shoulder. Some have been mentioned and others have not; nevertheless the one prevailing thought is to pay tribute to those who have gone beyond the veil. I acknowledge you farewell. And now to come back to the matter at hand. Yes all the members of this House have spoken strongly about the provisions in the bill. I note that contained in the bill is an apology. Yes indeed so it should be.Recorded in this bill is some of the history of this independent people and their own special places. However the thing that strikes me as I listen to the speeches in the House today is that the stories that emerged when Ngāti Hinerangi was sitting before the Waitangi Tribunal the vast majority of the accounts that surfaced at the tribunal sitting have not made it in to this bill; even though most of what was said has been recorded the Ngāti Hinerangi history from what I can tell from reading the Waitangi Tribunal transcripts the whole story of the journey of this bill the journey which brings the Ngāti Hinerangi people to the House today is in there. Nevertheless I shall leave those musings on the floor of the House today—and why? The reason is that which members of the House have already mentioned—i.e. the new initiative introduced by this Government in the last week about the histories and origins the origins of the entire country. However I notice here that we have a record here in this bill another can be found in Hansard yet another resides in the records of the Tribunal; it is there that some of the recollections of many who have passed on can be found one could say as a protection for those who are here today. I shall let that lie.Ngāti Hinerangi has brought eight claims before the Waitangi Tribunal. Those are what have created the foundations for negotiation which have brought Nicola Willis' father together with Ngāti Hinerangi to carefully negotiate the way forward and which can be heard today in the speeches about the bill. I therefore acknowledge her dad who has been instrumental in bringing Ngāti Hinerangi to this point in the bill which we are speaking about today. According to the bill there are eight Ngāti Hinerangi hapū who have made submissions and who have come together for the sake of this matter. It is good to see how several hapū can be included ensuring that no one is missed out; that is important because when the hapū have been confirmed in this bill it would be very difficult to add another one. We know how difficult it is to change names and hapū once they are recorded in the bill. I shall leave that there and simply congratulate the many hapū of Ngāti Hinerangi who have made it here today. Provisions in this bill are no great surprise to anyone in this House. There are the sections pertaining to the apology there are the sections around what we refer to in English as cultural redress and there is the section that describes the amount of financial redress. But I would like us to think about the many places that are talked about in this bill. The majority of those places are not just places; they are areas of special significance to Ngāti Hinerangi; places that tell of the history of Ngāti Hinerangi; places that have been sacred since the time of Ngāti Hinerangi ancestors. Why you may ask do I mention this?The reason is that some members of this House have talked about how this matter has now come to a close. If this bill is passed it seems then the whole matter has been successfully concluded. What I say to Ngāti Hinerangi though is that this is hardly the end—it is only the beginning. Ngāti Hinerangi is still in a position to challenge the Crown Ngāti Hinerangi is still able to pursue their case until they are satisfied that they have achieved what our ancestors our forebears set out to achieve and that is self-determination that is true independence; all those things that are envisioned in the Treaty of Waitangi. So let us not talk about this being the end but rather that it is the beginning. That is the real challenge that is before Ngāti Hinerangi; that they take charge of their own destiny that they continue to put the questions to the Crown and to local councils. Let us not assume that this is a matter for the Crown alone but recognise the role of local councils as well. There are provisions in this bill to do with working together; that is to do with co-governance. Therefore I reiterate that this is not the end of the matter it is actually the beginning.While I think about this it is evident what the road ahead is now. Yes this is the first reading yes the various stages of the bill will all be passed but I can see the prescience within the name of the group which has the mandate to manage and implement the Ngāti Hinerangi settlement in coming years and that is Te Puāwaitanga o Ngāti Hinerangi. Such an apt name; the blossoming of Ngāti Hinerangi. Therein lie the dreams of the little one who is snoring right there. Therein are the aspirations of Ngāti Hinerangi which will be carried along for years to come. It is for these reasons that I endorse the name as such a good choice. Hence my admiration for the way Ngāti Hinerangi has gone about resolving the hurts that exist as part of their history. Let us not forget but they have been addressed for the present. But let us also look forward to the blossoming of Ngāti Hinerangi which will happen presently. Let me mention in the few remaining minutes I have to speak—[Bell rung] you would be forgiven for thinking this was Ngā Manu Kōrero ring the bell my friend—I was thinking about how well my senior kinsman the Hon Shane Jones recited the genealogy to connect Ngāti Hinerangi to members sitting here. Nicola Willis mentioned her connection to Ngāti Hinerangi as did Dan Bidois and others. So I have been sitting here wondering how I can establish a connection to Ngāti Hinerangi who have made their way here today. I have found the link through one of the predecessors who has been identified in this bill that is Koperu. Yes indeed he was a famous forefather of Ngāti Hinerangi and I mention as I fossick for genealogical links he was also a well-known ancestor among my people of the North. Koperu was the first husband of my ancestress Hineāmaru; I trust that this might make me eligible for one of the Ngāti Hinerangi grants at some future date. That of course is one of the delights of coming together like this and being able to relate directly to the occasion and the occasion today is the reading of Ngāti Hinerangi's bill in the House.In these dying seconds may I offer to Ngāti Hinerangi the words uttered by my grandfather: you have come too far not go further; you have done too much to not do moreTherefore go well as you journey home assured of the blessings from on high.Thank you all.]